Župančičeva ulica 3, p.p. 644a, 1001 Ljubljana T: 01-369-6600

 F: 01-369-6609

 E: gp.mf@gov.si

 www.mf.gov.si

|  |
| --- |
| Številka: 547-2/2025-1611-12 |
| Ljubljana, dne 12. 9. 2025 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Sklep o sodelovanju Republike Slovenije v povečanju kapitala Medameriške investicijske korporacije (IDB Invest) - predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in 5. člena Zakona o ratifikaciji Sporazuma o ustanovitvi Medameriške investicijske korporacije (Uradni list RS – Mednarodne pogodbe, št. 1/19) je Vlada Republike Slovenije na ……. seji dne …….. sprejela naslednji SKLEP:1. Vlada Republike Slovenije je potrdila sodelovanje Republike Slovenije v povečanju kapitala Medameriške investicijske korporacije in sprejela sklep o vpisu pripadajočega dela delnic Republike Slovenije v delniški kapital Medameriške investicijske korporacije v skupni višini 231.000 USD, ki ga bo vplačala v enkratnem obroku v letu 2025.
2. Vlada Republike Slovenije s svojimi sklepi seznani Državni zbor Republike Slovenije.

 Barbara Kolenko Helbl generalna sekretarka SKLEP PREJMEJO:* Ministrstvo za finance,
* Služba Vlade Republike Slovenije za zakonodajo,
* Urad Vlade Republike Slovenije za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Urška Cvelbar, generalna direktorica, Ministrstvo za finance;- mag. Robert Petek, vodja Sektorja za bančništvo, Ministrstvo za finance;- Barbara Knapič Navarrete, sekretarka, Ministrstvo za finance. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
|  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za finance | 1611-18-0023 Vplačilo kapitala in rezerv v mednarodne fin.inst | 6867 Obveznosti do mednarodnih finančnih ustanov. | 200.000 EUR |  |
| SKUPAJ | **200.000 EUR** |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Klemen Boštjančič minister |

PRILOGE:

1. Priloga 1: Predlog sklepa
2. Priloga 2: Obrazložitev

**Priloga 1**

**PREDLOG SKLEPA**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in 5. člena Zakona o ratifikaciji Sporazuma o ustanovitvi Medameriške investicijske korporacije (Uradni list RS – Mednarodne pogodbe, št. 1/19) je Vlada Republike Slovenije na ……. seji dne …….. sprejela naslednji

SKLEP:

1. Vlada Republike Slovenije je potrdila sodelovanje Republike Slovenije v povečanju kapitala Medameriške investicijske korporacije in sprejela sklep o vpisu pripadajočega dela delnic Republike Slovenije v delniški kapital Medameriške investicijske korporacije v skupni višini 231.000 USD, ki ga bo vplačala v enkratnem obroku v letu 2025.
2. Vlada Republike Slovenije s svojimi sklepi seznani Državni zbor Republike Slovenije.

 Barbara Kolenko Helbl

 generalna sekretarka

SKLEP PREJMEJO:

* Ministrstvo za finance,
* Služba Vlade Republike Slovenije za zakonodajo,
* Urad Vlade Republike Slovenije za komuniciranje.

**Priloga 2**

**O B R A Z L O Ž I T E V**

Na letnem zasedanju Skupine Medameriške razvojne banke (ang. Inter-American Bank Group, IDBG) je bila 10. 3. 2024 sprejeta resolucija CII/AG-5/24, s katero je bila potrjena odločitev o dokapitalizaciji Medameriške investicijske korporacije (ang. Inter-American Investment Corporation, IIC), ki zaradi prepoznavnosti in povezljivosti z Medameriško razvojno banko (ang. Inter-American Development Bank, IDB), od reforme skupine IDB leta 2019 deluje pod imenom IDB Invest. Z reformo IDBG se je namreč sodelovanje z zasebnim sektorjem konsolidiralo znotraj IDB Invest in je takrat zaradi povečanega obsega delovanja IDB Invest prišlo tudi do dokapitalizacije IDB Invest. Delno je bila dokapitalizacije izvedena preko prenosa dela dobička IDB v IDB Invest, delno pa z vplačilom novih delnic. Tri države članice IDB, ki niso bile članice IDB Invest (poleg Slovenije še Hrvaška in Združeno kraljestvo), so takrat dobile tudi možnost postati članice IDB Invest izključno s prenosom pripadajočega dela dobička, imele pa so tudi možnost nakupa dodatnih delnic, za kar se Republika Slovenija takrat ni odločila. Republika Slovenija je tako postala članica IDB Invest na podlagi Zakona o ratifikaciji Sporazuma o ustanovitvi Medameriške investicijske korporacije (MSMIK) (Uradni list RS – Mednarodne pogodbe, št. 1/19), in sicer s prenosom pripadajočega dela dobička IDB. S tem so tudi slovenska podjetja dobila možnost sodelovanja na javnih razpisih za posle, ki jih v regiji Latinske Amerike in Karibov izvaja IDB Invest.

IDB Invest torej od leta 2019 deluje izključno kot zasebna veja skupine IDB. Zaradi vse večjega pomena zasebnega sektorja v mednarodnem razvojnem sodelovanju je bil na letnem zasedanju leta 2024 guvernerjem podan predlog za dokapitalizacijo IDB Invest. Pripravljeni so bili različni scenariji, na koncu pa sprejeta odločitev za povečanje kapitala IDB Invest v skupni višini do 3,5 milijarde USD, kar je v skladu s stališčem Vlade Republike Slovenije takrat zagovarjala tudi delegacija Republike Slovenije. Vlada Republike Slovenije je takrat v okviru izhodišč za letno zasedanje sprejela sklep, s katerim je podprla nov poslovni model in hkratno dokapitalizacijo IDB Invest z namenom okrepitve njene vloge v regiji in s tem povečanjem vpliva zasebnega sektorja, ki je gonilo razvoja gospodarstva, pri čemer je zagovarjala nižji scenarij, ki je bil tudi sprejet.

Za Republiko Slovenijo, ki ima v IDB Invest zelo nizek delež (0,01%, skupno 13 delnic oziroma 210.322 USD kapitala), sodelovanje pri sprejeti dokapitalizaciji IDB Invest pomeni vplačilo 231.000 USD, s čimer bo pridobila 11 dodatnih delnic kapitala in ohranila delež v kapitalu ob predpostavki, da se za sodelovanje v dokapitalizaciji odločijo vse delničarke v enakem deležu, kot ga imajo sedaj. Tudi tokrat ima Republika Slovenija možnost, da bo lahko prednostno vpisovala nove delnice, ki bodo na voljo, če se vsi obstoječi delničarji ne odločijo, da v polnosti sodelujejo pri dokapitalizaciji, vendar bi bilo potrebno dodatno vplačilo, ki bi spremenilo položaj Republike Slovenije pri upravljanju IDB Invest, previsoko glede na potencialne koristi, ki bi jih Republika Slovenija pridobila pri upravljanju institucije. Poleg tega še ni znano, ali bo dodatno vplačilo sploh možno oziroma v kakšni višini. Položaj Republike Slovenije pri upravljanju bi se namreč lahko spremenil le, če bi njen delež presegel delež tretje najmanjše delničarke (druga najmanjša delničarka ima približno enak delež v kapitalu IDB Invest kot Republika Slovenija) v konstituenci, v okviru katere Republika Slovenija deluje v IDB Invest (Japonska, Koreja, Izrael, Hrvaška in Slovenija), ki pa trenutno znaša 0,24 % kapitala.

Skrajni rok za posredovanje odločitve je 10. 3. 2026. IDB Invest spodbuja delničarke, da odločitev o sodelovanju pri povečanju kapitala posredujejo najkasneje do 31. 10. 2025. Države lahko pripadajoči delež kapitala vplačajo v največ sedmih enakih letnih obrokih ali v enkratnem znesku, s pričetkom vplačil v letu 2025 oziroma najkasneje do marca leta 2026. Glede na dokaj nizek delež Republike Slovenije v kapitalu IDB Invest (0,01%) in posledično dokaj nizko višino potrebnega vplačila kapitala, se Vladi Republike Slovenije predlaga, da Republika Slovenija svoj delež kapitala vplača v enkratnem znesku v višini 231.000 USD (197.000 EUR po menjalnem tečaju na dan 1. 9. 2025) v letu 2025. Pravice porabe so zagotovljene v državnem proračunu 2025. Skladno s 3. odstavkom 5. člena MSMIK o vsakokratnem povečanju kapitala IDB Invest odloča Vlada Republike Slovenije, svojo odločitev pa posreduje v vednost Državnemu zboru Republike Slovenije.